فائقہ ریاض

فائقہ ریاض  (پیدائش 6 ستمبر 1999ء) ایک پاکستانی  ی سپرنٹر (  کم فاصلے و محدود وقتی دوڑ والا کھلاڑی) ہیں۔ انھوں  نے پیرس میں منعقدہ  2024ء  کے گرمائی اولمپکس  میں پاکستان کی نمائندگی کی۔  فائقہ  نے خواتین کی 100 میٹر دوڑ میں حصہ لیا لیکن کوالیفائی کرنے میں ناکام رہی اور 24 ویں نمبر پر رہیں۔  فائقہ فیلڈ ہاکی  کھلاڑی  تھیں اور رائٹ ان اور رائٹ آؤٹ کے طور پر کھیلتی تھین۔ انھوں نے 2016 میں تھائی لینڈ کے دورے کے لیے پاکستان کی ہاکی ٹیم کے کیمپ میں بھی شرکت کی۔ اس کے بعد انھوں نے  ایتھلیٹکس پر توجہ مرکوز کرنے کے لیے ہاکی چھوڑ دی۔ فائقہ  نے 2018 میں سری لنکا میں ساؤتھ ایشین جونیئر ایتھلیٹکس چیمپئن شپ میں حصہ لیا جو اس کا پہلا ایونٹ تھا۔  2023 میں، ریاض نے واپڈا کی نمائندگی کرتے ہوئے اٹک میں نیشنل ایتھلیٹکس چیمپئن شپ میں 100 میٹر کی دوڑ جیت کر پاکستان کی تیز ترین خاتون بن گئیں۔

 تعلیم 
فائقہ ریاض نے  انٹرمیڈیٹ کی تعلیم لاہور کالج فار ویمن یونیورسٹی سے مکمل کی اور سپیریئر یونیورسٹی، لاہور سے بیچلر کی ڈگری حاصل کی۔ فائقہ نے اپنی تعلیم جاری رکھی اور اکاؤنٹنگ اور فنانس میں ماسٹر کی ڈگری حاصل کی۔

 حوالہ جات 

زمرہ:بقید حیات شخصیات
زمرہ:پاکستان کے اولمپک ایتھلیٹ
زمرہ:پاکستانی خواتین سپرنٹر
زمرہ:پاکستانی فیلڈ ہاکی کے کھلاڑی
زمرہ:1999ء کی پیدائشیں
زمرہ:خواتین
زمرہ:اولمپک مسابق برائے پاکستان
زمرہ:پاکستانی شخصیات